Rune Lund (EL), 2007-02-20:
Men problemet er, at hvis jeg vil handle som forbruger og gerne have den her viden, er den meget svær for mig at få i dag.
Jeg har købt en bademåtte.
Jeg aner derfor ikke, fra hvilket land den kommer.
Jeg ved ikke, under hvilke forhold den er produceret.
Jeg ved, hvilken virksomhed der har lavet den, men jeg kan ikke finde nogen yderligere oplysninger på nettet om den.
Det synes jeg er meget problematisk.
Jeg vil gerne vide, om den bademåtte, som jeg har liggende hjemme på mit badeværelse, er produceret under ordentlige arbejdsvilkår, eller om den er produceret af børnearbejdere eller folk, som lever under slavelignende vilkår.
Og mit problem i dag er, at det kan jeg ikke.
De oplysninger er meget svært tilgængelige.
Derfor vil jeg gerne som forbruger have de informationer, så jeg kan lave det frie valg, som jeg jo også ved er noget, som regeringen bryster sig meget af at man søreme skal have osv.
Så jeg kan Fttmo055.fm Page 4061 Friday, June 15, 2007 1:58 PM simpelt hen ikke forstå den modstand, som økonomi- og erhvervsministeren udviser her i dag.
Jeg tror, at hverken vi eller andre alene igennem EU kommer langt med at påtvinge en hel masse andre lande vores standarder.
Vi kan jo ikke bestemme, hvordan andre lande skal indrette deres produktionsfaciliteter eller behandle deres arbejdstagere.
Jeg mener, at det bedste er samhandel, er dialog, og derfor mener jeg, det er en fuldstændig forkert tilgang, Enhedslisten har valgt til den her problemstilling.
Det er dansk enegang.
Jeg tror simpelt hen ikke på det.
Det her drejer sig om en situation, hvor vi har en regering, som også ønsker sig meget frit valg.
Så må man da sige, at hvis man skal lave det frie valg, forudsætter det ligesom, at man har en viden som forudsætning for, at man kan lave et frit valg.
I den forbindelse er der mange mennesker, inklusive mig selv, som synes, det er meget vigtigt, under hvilke forhold de varer, de køber, er produceret.
Jeg tror, den almindelige dansker er meget interesseret i at købe varer, der er produceret under ordentlige forhold.
Jeg tror, den almindelige dansker er utrolig interesseret i at vide, at hvis man køber et håndklæde i Jysk Sengetøjslager, er der blevet betalt en ordentlig løn; de arbejdere, der har lavet dem, har ikke stået i syre til knæene; de arbejdere, der har lavet dem, har lov til at organisere sig; de arbejdere, der har lavet dem, er ikke slavearbejdere, der bor sammen 20 mennesker på 7-8 m2 , eller hvad det nu kunne være.
Den slags ting tror jeg forbrugerne meget gerne vil vide.
Hvorfor kan de ikke få det at vide, så de kan lave et reelt frit valg?
Det er jo forbrugerne, der stemmer med fødderne i den her sag.
Så er det jo ligegyldigt, om man taler om den ene eller den anden vare.
Nu er det jo altid nemt at tage en enkelt virksomhed i Danmark – og jeg skal ikke stå og forsvare virksomheder – men der er jo også kommet nogle klare tilkendegivelser fra den virksomhed, som nævnes her, om, at man går ind og tager hånd om det her.
Det er bedre end at sige: Vi trækker en eller anden bureaukratisk ordning ned over hovedet på nogle danske virksomheder, der betyder, at vi holder de små ude og måske i sidste ende holder nogle fra tredjeverdenslande, der eksporterer, ude fra markedet.